Φράνκε φαν ντερ Στοκτ

Ο Φράνκε φαν ντερ Στοκτ (φλαμανδικά: Vrancke van der Stockt (προ του 1420 - 14 Ιουνίου 1495)C. Périer-d’Ieteren. "Stockt, Vrancke van der." In Grove Art Online. Oxford Art Online, (accessed December 4, 2011. Απαιτείται συνδρομή).Το Getty Union List of Artist Names δίνει ως χρονολογία θανάτου περί το 1495. ήταν πρώιμος Φλαμανδός ζωγράφος, ιδιαίτερα αξιοσημείωτος ως άμεσος διάδοχος και διαδότης της τέχνης του Ρόχιερ φαν ντερ Βάιντεν.

Βίος
Το 1445 ο Φράνκε φαν ντερ Στοκτ έγινε «Δάσκαλος» στη Συντεχνία του Αγίου Λουκά των Βρυξελλών και κληρονόμησε το εργαστήριο του πατέρα του, Γιαν φαν ντερ Στοκτ, ο οποίος είχε αποβιώσει πρόσφατα. Το έργο του αναγνωρίστηκε ως σημαντικό και έγινε ο επίσημος ζωγράφος της πόλης ύστερα από τον θάνατο του Ρόχιερ φαν ντερ Βάιντεν το 1464. Υπηρέτησε, επίσης, ως σύμβουλος της πόλης κατά τα έτη 1465, 1472, και 1475 και ανέλαβε επικεφαλής της Συντεχνίας του Αγίου Ελίγιου (Saint Eligius)Προστάτης Άγιος των χρυσοχόων, άλλων μεταλλοτεχνιτών και συλλεκτών μεταλλικών νομισμάτων κατά το χρονικό διάστημα 1471 - 1473.

Με τη σύζυγό του Κατερινε ντε Μούγιεν () απέκτησαν δυο γιους, τον Μπέρνερτ φαν ντερ Στοκτ (προ του 1469 - μετά το 1538) και τον Μίχιελ φαν ντερ Στοκτ (προ του 1469 - ;). Και οι δύο έγιναν ζωγράφοι.

Έργο
Το έργο του φαν ντερ Στοκτ επηρεάστηκε έντονα από τον Ρόχιερ φαν ντερ Βάιντεν, με τον οποίο είναι πιθανό να συνεργάστηκαν. Σε σύγκριση με τον Βάιντεν, «διαθέτει απαλότερη σχεδίαση». Αν και οι μορφές του είναι «λεπτές, κομψές και πιο εξεζητημένες»,  δεν ήταν σε θέση να τους προσδώσει την ίδια κομψή κίνηση και το βαθύ δράμα που απεικόνιζαν τα έργα του δασκάλου του.
Redemption Triptych: Last Judgement , στον ιστοχώρο του Μουσείου Πράδο, ανακτήθηκε στις 4 Δεκεμβρίου 2011.

Συχνά αναπαρήγαγε μοτίβα από πίνακες του φαν ντερ Βάιντεν με μικρές μόνο τροποποιήσεις, όπως μαρτυρά το έργο του «Γονυπετής δωρητής με τον Άγιο Ιωάννη τον Βαπτιστή» (σήμερα στη συλλογή του μουσείου Allen Memorial Art), στο οποίο η μορφή του Αγίου μοιάζει εκπληκτικά με αυτήν του πίνακα του Βάιντεν «Η Παναγία των Μεδίκων»Kneeling Donor with Saint John the Baptist, εγγραφή στον online κατάλογο του Allen Memorial Art Museum, ανακτήθηκε 4 Δεκεμβρίου 2011. Η Πιετά του, επίσης, έχει ως πρότυπο την Πιετά του φαν ντερ Βάιντεν.Campbell & Van der Stock p. 507

Αν και κατά κύριο λόγο ήταν ζωγράφος, ο φαν ντερ Στοκτ έφτιαξε και προσχέδια για κεντήματα και ταπισερί καθώς και σχέδια για ξυλογραφίες.

Κανένα έργο του δεν είναι τεκμηριωμένο: Τα έργα του αποδίδονται σε αυτόν επί τη βάσει της στυλιστικής τους σχέσης με το «τρίπτυχο της Λύτρωσης» που σήμερα βρίσκεται στο Μουσείο Πράδο της Μαδρίτης, το οποίο δεν αποδόθηκε σε αυτόν παρά μόνο κατά τη δεκαετία του 1920.

Φωτοθήκη

 Δείτε επίσης 
 Κατάλογος Φλαμανδών ζωγράφων

 Βιβλιογραφία 
 Campbell, Lorne & Van der Stock, Jan. Rogier van der Weyden: 1400–1464. Master of Passions. Davidsfonds, Leuven, 2009. ISBN 978-90-8526-105-6

Παραπομπές

Εξωτερικοί σύνδεσμοι

 Entry for Vrancke van der Stockt στον ιστότοπο Union List of Artist Names
 Entry for Vrancke van der Stockt στην ArtCyclopedia

Κατηγορία:Φλαμανδοί ζωγράφοι